Ara l-filmat tad-diskors minn dan il-link: Agħfas hawn . M'aħniex baħħara tal-bnazzi Fil-mumenti d-diffiċli lilna ssibna, u mhux biss meta jaqbel. Jiġri x'jiġri f'25 ta' Mejju, jien hawn ser nibqa, fil-PN, għax sibt dar akkoljenti. Ħbieb tiegħi F'dan il-kampanja twila għall-PE, komplejt bil-ħidma tiegħi favur l-ambjent u l-ġustizzja soċjali, bħal m'għamilt f'dawn l-aħħar 25 sena. Dwar l-ambjent, ktibt lill-kummissjoni Ewropea dwar il-mod kif il-Gvern qed juża flusna biex jagħti l-art bic-cheap lill-izviluppaturi kbar tad-DB f'Pembroke. Issa faqqas ukoll il-kas Corinthia, u bħal ma dejjem għamilt, u mhux biss qabel l-elezzjoni, ser nibqa attiv biex l-art tagħna ma tintilifx. Dwar l-enerġija , żvelajt kif minkejja l-pompa, l-Gvern ċaħħad lil-Għawdex minn fondi Ewropej għal enerġija nadifa, fejn lanqas biss indenja japplika għall-fondi speċifiċi għal gżejjer bħal Għawdex. Dwar il- ġustizzja soċjali , ktibt lill-Kummissjoni Ewropea dwar is-serq fil-kontijiet tad-dawl u l-ilma. Logħba noli mal-kummissjoni u l-awtoritajiet Maltin, iżda ftit tal-ġranet ilu l-Ombudsman qalli li lest li jinvestiga l-kontijiet li tibgħatulu. Din hija l-politika ON THE GROUND. Politika viċin in-nies dejjem, u mhux biss qabel l-elezzjoni. Dwar id- drittijet tal-bniedem , ktibt lill-Kummissjoni Ewropea dwar it-teknoloġija li jrid juża l-Gvern biex ikollu dettalji privati tagħna. BIG BROTHER IS WATCHING YOU Il-Kummissjoni tagħtni raġun u qalet li l-Gvern ma jistax jaqbad u jdaħħal din it-tip ta' teknoloġija bl-addoċċ. Għalhekk qed niġri wara l-gvern biex ikun trasparenti. Fil-Parlament Ewropew inżid dan it-tip ta' attiviżmu f'isem il-Maltin u l-Għawdxin ta' rieda tajba. Għax jien nemmen f'Ewropa li hi viċin tiegħek, viċin il-gżejjer żgħar, u mhux Ewropa tal-elites maqtugħa min-nies. Għeżież ħbieb, forsi xbajtu minn politika mixtrija. Forsi xbajt tara lil Malta tinbiegħ biċ-ċiċri biex igawdu l-ftit. Forsi xbajt tara lil min jgħum fil-kiri filwaqt li oħrajn bilkemm ilaħħqu. Forsi xbajt tara saltna ta' konkos li qed teqred l-ambjent u l-wirt tagħna. Bħal ma dejjem kont, u mhux biss qabel l-elezzjoni, ser nibqa' nitkellem favur il-ħaddiem, il-pensjonant, iż-żgħażugħa, in-negozjant, il-middle class, l-uffiċjal taċ-ċivil, l-edukatur u dawk kollha ta' rieda tajba. Ser nibqa' nitkellem favur l-ambjent u l-ġustizzja soċjali. Għalhekk, i nt li thossok minsi j istħoqqlok vuċi Inwiegħdek li l-vu ċ i tiegħek tinstema DEJJEM, U MHUX BISS QABEL L-ELEZZJONI Għalhekk, nibqgħu naħdmu FLIMKIEN GĦAL PAJJIŻNA Forsi inti nanna jew nannu. Jew forsi zija jew ziju. Forsi inti kultant tieħu ħsieb lin-neputijiet tiegħek: ħidma emozzjonali u 'inviżibbli' li ma tidhirx fl-istatistika dwar il-prodott domestiku gross, iżda li għanja fil-valur soċjali, il-fiduċja u r-reċiproċità. Forsi inti nanna jew nannu li tibbilanċja l-ħajja tal-familja max-xogħol, jew forsi tħossok waħdek fil-ħajja ta' kuljum tiegħek. Jista' jkun ukoll li għandek ħafna konnessjonijiet fis-soċjetà iżda għandek ftit aċċess għan-neputijiet tiegħek minkejja li tixtieq tqatta' ħin magħhom. Bħala ġenitur, soċjologu u politiku nagħraf il-kontribut immens li n-nanniet jagħtu lill-għeżież tagħhom, u nħoss li għandu jsir aktar biex jiġi żgurat li d-dritt għal dan l-aċċess ikun imnaqqax fil-proċess tal-politika. Nemmen li l-Unjoni Ewropea għandha tiddedika jum lin-nanniet, hekk kif tagħmel għal gruppi oħrajn fis-soċjetà. Dan kieku jgħin biex jiżdied l-għarfien tad-drittijiet, ir-responsabbiltajiet, il-ħtiġijiet u x-xewqat tan-nanniet. Għax jistgħu jvarjaw fl-età, l-istatus ta' ħaddiema jew pensjonanti, is-saħħa, id-dħul, il-ġeneru, is-sitwazzjoni familjari u fatturi oħrajn. B'rabta ma' dan nemmen ukoll li huma meħtieġa aktar studji soċjali xjentifiċi biex jiġu analizzati s-sitwazzjonijiet tal-ħajja ta' kuljum tan-nanniet. Jistgħu jitwettqu tipi differenti ta' studji u metodi ta' riċerka, minn kejl makro-statistiku għal mikroanaliżi ta' sitwazzjonijiet tal-ħajja reali. Studji bħal dawn jistgħu jipprovdu evidenza għal tfassil inklużiv ta' politika. Qasam wieħed li jistħoqqlu jingħata prijorità hu l-aċċess tan-nanniet għan-neputijiet tagħhom u viċe versa. Dawn jistgħu jkunu mifrudin ġeografikament u jistgħu jkollhom jadattaw għall-imħabba mill-bogħod tagħhom. Jistgħu jkunu wkoll qrib ġeografikament iżda jkunu għaddejjin minn sfidi u limitazzjonijiet fil-familja tagħhom minkejja x-xewqat tagħhom. Forsi jkollhom bżonn ħiliet biex ikampaw u saħħa biex iħabbtu wiċċhom mas-sitwazzjonijiet ta' kuljum tagħhom. Inċidentalment, is-sena l-oħra l-Qorti Ewropea tal-Ġustizzja ddikjarat li l-kunċett ta' drittijiet ta' aċċess jirreferi mhux biss għad-drittijiet ta' aċċess tal-ġenituri għat-tfal tagħhom, iżda wkoll għad-drittijiet ta' aċċess ta' persuni oħrajn li huwa importanti li t-tfal iżommu relazzjoni personali magħhom, fost oħrajn in-nanniet tat-tfal. Il-Qorti qalet li sabiex tiġi evitata l-adozzjoni ta' miżuri konfliġġenti minn qrati differenti, u fl-aħjar interessi tat-tfal, għandha tkun l-istess qorti - bħala regola ġenerali, il-qorti tar-residenza abitwali tat-tifel jew tifla - li tiddeċiedi dwar id-drittijiet ta' aċċess. Jista' jkun hemm ukoll persuni li ma għandhomx neputijiet iżda li jixtiequ jgħinu lit-tfal - b'rabta ma' dan, proġetti interġenerazzjonali jistgħu jkunu ta' ġid. Il-kunsilli lokali u organizzazzjonijiet volontarji jistgħu jkunu intraprendituri soċjali ewlenin għal dan il-għan. Prattika bħal din tista' ssaħħaħ l-inklużjoni, il-koeżjoni, is-sikurezza u r-rabtiet fil-komunità. Malta għandha x-xorti tajba li għandha l-organizzazzjoni volontarja 'Nanniet Malta', li qed tqajjem kuxjenza fuq id-drittijiet u l-ħtiġijiet ta' dan il-grupp soċjali wiesa'. Dan hu qasam fejn għandna nilħqu kunsens politiku. Ejjew niżguraw li d-drittijiet, ir-responsabbiltajiet, il-ħtiġijiet u l-aspirazzjonijiet tan-nanniet jiġu rikonoxxuti mis-soċjetà. Dan l-artiklu deher fil-Mument, 28 ta' April 2019 F'żmien il-festi għandi l-abitudni li nikteb dwar dawk li qed jesperjenzaw is-solitudni. Dan għax nara li l-paradoss urban ikun iktar emfassiżżat: Fost il-fer ħ u ċ - ċ elebrazzjonijiet, u ħ ud i ħ ossuhom wa ħ idhom iktar minn qatt qabel. Tista' tkun żagħżugħa li qalb il-folol tħossha iktar waħidha. Anzjan magħluq bejn il-ħitan ta' daru, jew nanna li m'għandiex aċċess għan-neputijiet. Jista' jkun ġenitur waqt it-tbatija ta' separazzjoni, jew refuġjat li jagħmel l-almu tiegħu biex jintegra. Jew saħansitra tifel jew tifla bla ħbieb. Dawn jistg ħ u jinkludu ukoll pen s jonanti ġ odda li qed iduqu dinja ġ dida u solitarja wara snin twal ta' impjieg. Jistghu jinkludu persuni li qed jgħixu l-faqar u barranin minghajr familji jew ħ bieb. Persuni anzjuzi dwar bidliet li qed jghixu: fil-familja, fis-sa ħħ a, fir-relazzjonijiet, fuq ix-xog ħ ol u fis-so ċ jeta' ta' madwarhom . Jistg ħ u jinkludu vittmi ta' ibbulijar, sessi ż mu, razzi ż mu u forom varji ta' disrkiminazzjoni. U jistghu jinkludu persuni li sempli ċ iment i ħ ossuhom 'stran ġ ieri'. Sa ħ ansitra jista' jkun hemm ukoll persuni li m'humiex konxji jew attrezzati biex jiffa ċċ jaw kwistjonijiet ta' sa ħħ a mentali. Hemm min i ħ ossu wa ħ du g ħ ax m'g ħ andux ma min igawdi l-festi . Hemm min hu wa ħ du min ħ abba ra ġ unijiet ta' sa ħħ a mentali b ħ ad-dipressjoni jew anzjeta'. U e ż empji b ħ al dawn jistghu ikunu relatati ma' xulxin. H uwa importanti li nifmhu li s-so ċ jeta' m'hijiex mag ħ mula biss minn dawk li naqraw dwarhom fil-ga ż etti jew fuq facebook. Meta niddiskutu u nanali żż aw dawn ir-realtajiet, tajjeb li ninnutaw li xi kultant anke persuni asso ċ jati mal-poter jistg ħ u ikunu dg ħ ajfa u fra ġ li . Je ħ tieg li s-so ċ jeta' tag ħ na tinfeta ħ iktar f'din il-materja. Hekk sar f'kwistjonijiet b ħ all-LGBTIQ: suġġett li kien taboo soċjali sar wieħed prominenti fil-politika soċjali. I l-politi ċ i, il-media u s-so ċ jeta' ċ iv i li g ħ andhom rwol ewlieni biex iwassslu għarfien dwar din il-materja . Je ħ tieġ ukoll li fil-qasam edukattiv ikun hemm iktar emfasi u vizibilita'. Di ġ a' hemm min ja ħ dem f'dawn l-oqsma: minn g ħ aqdiet bhall-Caritas u Richmond Foundation sa l-mijiet ta' counsellors, psikologi, psikjatri, social workers u care workers li ja ħ dmu mingħajr trombi minn wara l-kwinti . I ż da nerġa nisħaq li j kun tassew pass po ż ittiv jekk ikun hawn politika nazzjonali olistika li ti ż gura governanza tajba f'dan is-settur. Il-kontribuzzjoni ta' entitajiiet pubbli ċ i, privati u l-volontarjat jistg ħ u issa ħħ u l-komunitajiet. Skejjel u kunsilli lokali għandhom ikollhm l-għodda u r-riżorsi neċessarju biex ikunu protagonisti, sabiex il-persuna t kun im ħ arr ġġa f'kas ta' bżonn u sabiex is-soċjeta' tkun iktar sensibbli g ħ al dawn ir-realtajiet. Fl-akkademja, hemm bosta su ġġ etti li jittrattaw dawn il-kwistjonijet: dawn is-su ġġ etti imorru lil'hinn mill-lo ġ ika tas-suq, i ż da huma importanti ferm ghas-sisien tas-socjeta'. Ri ċ erka empirika tista' toffri l-evidenza ne ċċ essarja g ħ al G ħa lhekk , nerġa nappella sabiex il -ħ idma politika tikkunsidra ukoll materji inqas sensazzjonali iżda li kemm il-darba jeżistu f il-hajja ta' kuljum ta' bosta nies . Dan l-artiklu deher fil-Mument, 21 ta' April 2019 L-organizzazzjonijiet volontarji huma pilastru importanti tad-demokrazija u s-soċjetà ċivili. Fost dawn hemm organizzazzjonijiet involuti fl-assistenza soċjali għal persuni fil-bżonn, karitajiet, organizzazzjonijiet mhux governattivi fl-oqsma ambjentali u soċjali, assoċjazzjonijiet kulturali u sportivi, u oħrajn. Meta dan is-settur ġie regolat uffiċjalment fl-2007 wara d-dħul ta' Malta fl-Unjoni Ewropea, ħafna organizzazzjonijiet volontarji laqgħu din ir-riforma li tathom l-opportunità li jingħataw għarfien formali u b'hekk ikunu jistgħu jkunu aktar effettivi fil-ġbir ta' fondi, fi proġetti, inizjattivi u attivitajiet oħrajn, kif ukoll li jkunu jistgħu jgawdu minn finanzjament mill-istat u mill-UE. Fl-istess waqt, xi wħud urew tħassib li l-istituzzjonalizzazzjoni tal-organizzazzjonijiet volontarji tista' twassal għal dipendenza żejda fuq il-gvern akkost tal-indipendenza tagħhom. Madankollu, is-sentiment ġenerali qalb bosta organizzazzjonijiet mhux governattivi kien li jkun aħjar li jirreġistraw rwieħhom, u b'hekk intweriet fiduċja fil-kontrolli demokratiċi ta' Malta. Bħalissa, huma rreġistrati 1,300 organizzazzjoni mal-Kummissjoni. Tnax-il sena wara, is-so ċjetà ċivili għandha rwol ħaj u viżibbli fis-soċjetà Maltija. Fl-istess waqt, madankollu, il-Kummissarju għall-Organizzazzjonijiet Volontarji qed iħabbat wiċċu ma' sfidi li jeħtieġ li jiġu indirizzati. Il-Kummissjoni teħtieġ aktar riżorsi f'dak li jirrigwarda persunal u fondi biex tkun tista' taġixxi b'mod aktar effettiv biex tgħin lill-organizzazzjonijiet mhux governattivi u twettaq monitoraġġ tagħhom. Barra minn hekk, il-Kummissjoni stess għandha bżonn aktar setgħa biex taqdi r-rwol tagħha. Pereżempju, il-Kummissarju Kenneth Wain, qabel ma ntemm il-perjodu tiegħu fil-kariga, kien ikkritika mingħajr suċċess in-nuqqas ta' ħarsien tal-liġi mill-Ministeru għal Għawdex fil-finanzjament tiegħu ta' organizzazzjonijiet li ma kinux irreġistrati b'mod korrett jew ma kinux konformi mal-leġiżlazzjoni. Aktar reċentement, il-Kummissarju attwali Anthony Abela Medici appella mingħajr suċċess lil bank biex dan ma jqiegħedx piżijiet sproporzjonati fuq organizzazzjonijiet bħal dawn. Ir-rapport reċenti mill-Uffiċċju Nazzjonali ta' Verifika (NAO) huwa saħansitra indikazzjoni akbar ta' dan il-bżonn ta' aktar setgħat. Dan jiddikjara li l-Kummissarju għall-Organizzazzjonijiet Volontarji ma jistax jaċċerta kemm qed jinġabru flus mill-organizzazzjonijiet mhux governattivi u kif dawn il-flus qiegħdin jintużaw. Dan joħloq riskji possibbli b'rabta mal-ħasil tal-flus u l-evażjoni tat-taxxa – xi ħaġa li diġà kien saħaq dwarha Kenneth Wain tul il-mandat tiegħu. L-NAO qal li mhuwiex possibbli li jkun magħruf kemm jeżistu organizzazzjonijiet mhux reġistrati, avolja l-bidliet leġiżlattivi introdotti f'Novembru li għadda jobbligawhom kollha jirreġistraw. Barra minn hekk, ma tistax issir ir-riċerka meħtieġa sakemm l-Uffiċċju tal-Kummissarju ma jkollux ir-riżorsi li għandu bżonn biex iwettaqha. Għaldaqstant is-sitwazzjoni ta' bħalissa hija waħda li tippermetti li organizzazzjonijiet li jkunu biss faċċata jaħdmu lil hinn mill-għanijiet iddikjarati tagħhom. Fl-istess waqt, madankollu, għandna niftakru li ħafna organizzazzjonijiet għandhom għanijiet ġenwini: dawn ivarjaw mill-NGOs kbar u professjonalizzati għall-gruppi iċken li huma aktar fluwidi fl-attivitajiet tagħhom. Il-Kummissarju għall-Organizzazzjonijiet Volontarji għandu jingħata r-riżorsi meħtieġa biex jaqdi r-rwol tiegħu bħala faċilitatur tas-soċjetà ċivili. Id-demokrazija tissaħħaħ dejjem aktar meta l-organizzazzjonijiet volontarji jikbru u jirnexxu. Dan l-artiklu deher fil-Mument, 14 ta' April 2019 F'dan il-vlog għal The Malta Independent nispjega kif m'inix politiku għall-bejgħ. Tista' tara l-filmat minn dan il-link: Ftit jiem ilu ċempilli pensjonant ta' 80 sena. Kien inkwetat dwar l-impatt ta' emendi legali b'rabta mal-kera, li ser jirriżultaw f'żieda qawwija fl-ammont li jħallas kull sena, minn 300 euro għal 1,500 euro. Hemm ħafna persuni oħra li jinsabu f'din is-sitwazzjoni, u mhux ta' b'xejn li qed jiżdiedu l-iżgumbramenti. Ir-riformi legali f'Malta, li xi wħud minnhom kienu wkoll soġġetti għal deċiżjonijiet mill-Qorti Kostituzzjonali u l-Qorti Ewropea tad-Drittijiet tal-Bniedem, daħlu fis-seħħ is-sajf li għadda. B'konsegwenza ta' dan, is-sidien ta' proprjetajiet soġġetti għad-dispożizzjonijiet tal-liġi l-qadima tal-kera jistgħu jressqu talba biex il-Bord tal-Kera jittestja l-kapaċità ta' dawk li qed jikru l-proprjetà mingħandhom li jħallsu l-kera. Jekk jinstab li dawn ma jkollhomx il-mezzi u biżżejjed riżorsi biex isibu akkomodazzjoni alternattiva, huma jkollhom id-dritt li jkomplu jgħixu fil-proprjetà, bil-kundizzjoni li jibdew iħallsu lis-sidien sa tnejn fil-mija ta' kemm ikun il-valur tas-suq tal-proprjetà fl-1 ta' Jannar tas-sena meta ssir it-talba, kif ukoll kundizzjonijiet oħrajn li jista' jiddetermina l-bord. Jekk it-test tar-riżorsi finanzjarji tal-persuni li jikru jistabbilixxi li dawn ikollhom biżżejjed riżorsi, l-emendi l-ġodda ma japplikawx u huma jkollhom iħallsu d-doppju tal-kera u jitilqu mill-post fi żmien ħames snin. Dan qiegħed iwassal għal sfidi ta' politika soċjali. Minn naħa, huwa ġust li s-sidien tal-proprjetà jaqilgħu l-prezz ġust tas-suq għall-kera. U xi sidien ta' proprjetà stess ma għandhomx dħul għoli. Iċ-ċifri tal-gvern irrapportati fil-mezzi tax-xandir urew li d-dħul mill-kera żdied minn €36.9 miljun fl-2014 għal €85.8 miljun fl-2017. 15.4% minn dan l-ammont mar għand in-nofs li jaqla' inqas f'Malta, fejn fl-2011 kien biss 6.1%. Iżda, min-naħa l-oħra, huwa ċar li bosta sempliċiment ma jifilħux għall-prezzijiet li qiegħdin jintalbu. Fost dawn hemm mhux biss l-anzjani li kienu jgawdu mil-liġijiet il-qodma tal-kera, iżda wkoll oħrajn bħal dawk ta' età iżgħar li qed jiġu mbuttati 'l barra mis-suq tal-kera u qed ikollhom jgħixu mal-ġenituri tagħhom għax ma jistgħux jagħmlu mod ieħor. Id-domanda akbar għall-proprjetà b'riżultat tal-importazzjoni ta' eluf ta' ħaddiema qiegħda tikkontribwixxi għal prezzijiet li ħafna ma jlaħħqux magħhom. Sadanittant, il-gvern naqas milli jipprovdi akkomodazzjoni soċjali f'dawn l-aħħar snin, u l-lista ta' persuni li jeħtieġu dan is-servizz jidher li hija ikbar minn dak li l-gvern qiegħed iwiegħed li ser jipprovdi ladarba eventwalment jibni unitajiet ta' akkomodazzjoni għal dan il-għan. Fl-istess waqt, madankollu, it-taxxa fissa fuq id-dħul mill-kera introdotta fl-2014 ġabret €84 miljun f'erba' snin. Fl-2017, l-aħħar sena sħiħa tat-taxxa, il-gvern daħħal €37.4 miljun minn din it-taxxa. Tqum mistoqsija loġika: il-gvern ma jistax iwarrab parti minn dan id-dħul biex jgħin lill-persuni li ġenwinament ma jistgħux ilaħħqu mal-prezzijiet tal-kera? Il-ġustizzja soċjali titlob ġustizzja kemm għas-sidien tal-proprjetà kif ukoll għal dawk li jikru mingħandhom. Meta bosta persuni li jikru qiegħdin iħabbtu wiċċhom ma' tbatija, wasal iż-żmien biex jintlaħaq kunsens politiku biex naċċertaw li Malta tevita l-faqar fl-akkomodazzjoni. Dan l-artiklu deher fil-Mument, 7 ta' April 2019
Diskors, Kunsill Generali, 28 ta' April - Michael Briguglio In-nanniet jistħoqqilhom rikonoxximent - Michael Briguglio Is-solitudni fil-festi - Michael Briguglio Il-Kummissarju għall-Organizzazzjonijiet Volontarji għandu jkollu r-riżorsi li jeħtieġ – Michael Briguglio Filmat: Not For Sale (90 sekonda) 
 
 What is the point of having a watchdog like the Commissioner for Voluntary Organisations that cannot effectively operate? - Michael Briguglio 
 
 It-tbatija marbuta mal-kera għandha tiġi indirizzata – Michael Briguglio